
Kasutusloa andmine (Jääraku tn 28, Narva)
1. ASJAOLUD JA MENETLUSE KÄIK

29.06.2015 laekus Narva Linnavalitsusele läbivaatamiseks Jääraku tn 28 püstitatud aiamaja  kasutusloa taotlus koos riigilõivu maksekorraldusega (linnavalitsuse dokumendiregistris nr 6332).
Kuna dokumendid olid esitatud puudulikult, anti avaldajale 30.06.2015 kirjas tähtaeg  puuduste kõrvaldamiseks.

04.09.2015  saabus Päästeametilt teade 20.07.2015 ehitise kasutusloa tuleohutuseosale heakskiidu andmisest keeldumise kohta, kus olid välja toodud järgmised puudused: hoonel puudub väline tulekustutusvesi, osaliselt on tõendamata hoone küttesüsteemide tuleohutus.
27.08.2015 ja 07.09.2015 kirjadega edastati omanikule Päästeameti otsus.

04.08.2016 esitas omanik ehitusjärelevalve osakonnale ehitusdokumendid: kaetud tööde aktid, ehitustööde päevikud, 
kasutatud materjalide sertifikaadid, elektripaigaldiste nõuetekohasuse tunnistus, teostusmõõdistus (linnavalitsuse dokumendiregistris nr 7652).

25.08.2016 saadeti omaniku 04.08.2016 kirjale vastus, et ehitusdokumendid ja ajamaja ehitamisel kasutatud materjalide sertifikaadid ei ole esitatud täies mahus, samuti ei ole esitatud aiamaja püstitamise ehitusprojekt, kasutusloa taotlus on vormistatud ebakorrektselt, koordinaadid teostusjoonisel on vormistatud ebakorrektselt. 
29.08.2016 kõrvaldas ehitise omanik puudused.

30.08.2016 Ehitusseadustiku § 52 lg 1 alusel ehitusjärelevalve osakond Jääraku tn 28 püstitatud aiamaja kasutusloa taotluse andmed kandis ehitisregistrisse (menetluse nr 73960) ning  genereeris kasutusloa taotluse eelnõu nr 1611371/07890.
31.08.2016 kirjas teavitati omanikku sellest, et Ehitusjärelevalve osakond esitas Ida Päästekeskuse Insenertehnilisele büroole arvamuse päringu kasutusloa väljastamise kohta ning korduva ülevaatuse tegemise vajadusest.
12.09.2016 ei kooskõlastanud Narva Linnavalitsuse keskkonnamõjude hindamise vanemspetsialist kasutusloa taotlust ning esitas märkuse «Vastavalt 09.07.2015 Keskkonnaministri määruse nr 43 „Nõuded salvkaevu konstruktsiooni […]“ (edaspidi Määrus) 
§ 12 lg 4 ja lg 5 pärast salvkaevu rajamist või ümberehitamist tuleb Keskkonnaametile esitada rajatud või ümberehitatud salvkaevu andmed elektrooniliselt Keskkonnaameti e-teenuste portaali kaudu või esitada andmed käesoleva määruse lisa 4 kohasel vormil. Keskkonnaamet kontrollib salvkaevu kohta esitatud andmeid. Kui salvkaevu andmed esitati elektrooniliselt, registreerib Keskkonnaamet andmed keskkonnaregistris 10 tööpäeva jooksul andmete esitamisest arvates. Kui salvkaevu andmed esitati lisa 4 kohasel vormil, sisestab ja registreerib Keskkonnaamet nõuetekohased andmed keskkonnaregistris 10 tööpäeva jooksul andmete esitamisest arvates. LISAS 4 peab sisalduma järgmised andmed: omaniku andmed, salvkaevu koordinaadid, salvkaevu sügavus, hooldusala 10 m, puurkaevu projekteerija ja rajaja andmed; Määruse § 13 kohaselt salvkaevude kasutusele võtmisel pärast rajamist ja ümberehitamist esitatakse kohaliku omavalitsuse üksusele käesoleva määruse lisa 5 kohane kasutusteatis koos selle juurde kuuluvate dokumentidega».

16.09.2016 saadeti omanikule kiri ülevaatuste tulemuste kohta. 
04.10.2016 kooskõlastas Narva Linnavalitsuse KMH vanemspetsialist kasutusloa taotluse.
01.09.2016 kooskõlastas Päästeamet ehitisregistri kaudu kasutusloa taotluse eelnõu kasutusloa väljastamiseks märkusega „Hoone ehitusprojekti tuleohutusosa seletuskirjas on kajastatud, et hoonele vajalik väline tulekustutusvesi lahendatakse  detailplaneeringu alusel. Eelpool nimetatud detailplaneeringu alusel pidi projekteeritav veereservuaar/mahuti jääma hoonest u. 200 meetri raadiusesse. Hetkel antud veereservuaar/mahuti välja ehitatud ei ole ning seega on tagamata hoonele vajalik väline tulekustutusvesi.“
1979 aastal Narva linna täitevkomitee ehituse ja arhitektuuri osakonna tootmisgrupp koostas aianduskooperatiivi „Baltika“ hoonestusprojekti, töö nr CK-110-70 (Arhitektuuri- ja Linnaplaneerimise Ameti arhiivi nr A-39). Projektis kavandatud lahenduse kohaselt aianduskooperatiivi territooriumil oli ettenähtud 4 (neli) tuletõrje veevõtukohta.  

Narva Linnavalitsuse 26.11.1997 korraldusele nr 1470-k „AÜ Baltika piiride ja pindala kinnitamine“ kohaselt oli otsustatud aianduskooperatiivi „Baltika“ hoonestus projektis, töö nr CK-110-70, kavandatud tuletõrje veevõtukohtade maaala  erastada kõrvalasuvate aiamajade omanike kasuks. 

02.05.2013 Narva Linnavalitsus korraldusega nr 399-k väljastas „Jääraku tn 157 aiamaja ja rajatiste püstitamine ilma detailplaneeringut koostamata“ projekteerimistingimused. Koosataud ehitusprojekt on 03.06.2013 heaks kiidetud Päästeameti Ida Päästekeskuse poolt ning 21.06.2013 Arhitektuuri – ja Linnaplaneerimise ameti peaarhitekti poolt. Vastavalt majandus- ja kommunikatsiooniministri 17.09.2010  määruse nr 67 § 25 nõudmistele ehitusprojekti seletuskirja punktis 4.1.4. on teatatud, et „Tuletõrje veevõtukoht tehakse kindlaks aiandusühistu detailplaneeringuga. Tuletõrje – veevõtu hoidla kasutuse raadiusala 200m, koos veevõtukohaga“. Seega puudusid alused väljastada ehitusluba aiamaja püstitamiseks ning 07.08.213 Narva Linnavalitsus väljastas ehitusloa nr 24833.

Jääraku tn 28 kinnistu kuulub vastavalt Narva Linnavalitsuse 26.11.1997 korraldusele nr 1470-k „AÜ Baltika piiride ja pindala kinnitamine“ täpsustatult AÜ Baltika üldpindala koosseisu. Narva linnavalitsuse arhiivis puuduvad andmed, et kavandatud 1979 a aianduskooperatiivi „Baltika“ hoonestus projekti, töö nr CK-110-70, tuletõrje veevõtukohad on ehitatud valmis. Seega aastaringne veevõtu võimalus tule kustutamiseks AÜ-s Baltika tänaseks puudub. 

AÜ Baltika on asutatud eelmise sajandi 80-ndate aastate lõpus, umbes 30 aasta jooksul on AÜ Baltika territooriumil ehitatud ja kasutatud nii aiamaju kui ka teisi majandusehitisi.    

Kuna ehitusprojekti kohaselt tuletõrje veevõtukoht ei ole kavandatud Jääraku tn 28 kinnistule, tema väljaehitamine ei ole Jääraku tn 28  kinnistu omaniku kohustus.

2.   ÕIGUSLIKUD ALUSED
2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.
Narva linna ehitusmääruse § 27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 
2.3. 
Haldusmenetluse § 4 lõike 1 kohaselt on kaalutlusõigus (diskretsioon) haldusorganile seadusega antud volitus kaaluda otsustuse tegemist või valida erinevate otsustuste vahel.
3.  OTSUS

Väljastada Jääraku tn 28 asuva aiamaja kasutusluba.
4. RAKENDUSSÄTTED

4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

